སྤྱི་ལོ༡༠༥༩ནས༡༡༠༩རྔོག་ལོ་ཙཱ་བ་བློ་ལྡན་ཤེས་རབ་ཀྱིས་མཛད་པའི༼དག་ཡིག་ཉེར་མཁོ་བསྡུས་པ།༽ལས།ན་ར་ལ་གསུམ་རྗེས་སུ་ནི།།སྒྲ་བསྒྱུར་སྔ་མས་ད་དྲག་བཞེད།།དེ་ཚེ་ཅིང་ཅེས་ཅིག་འཐོབ་ཀྱང༌།།ཕྱི་མ་རྣམས་ཀྱིས་ད་དྲག་དོར།།ཞེས་པ་ལྟར།ལྷ་བླ་མ་ཡེ་ཤེས་འོད་ཀྱི་དུས་སུ།ལོ་ཙཱ་བ་ཆེན་པོ་རིན་ཆེན་བཟང་བོ་སོགས་ཀྱིས་སྐད་གསར་བཅད་ཐེངས་གསུམ་པ་བྱས་པ་དེའི་སྐབས་སུ་མི་མངོན་པར་བྱས་པར་གྲགས་ལ།དེ་ནས་བཟུང་བོད་ཡིག་གི་ཐོབ་ཐང་འཆོལ་བའི་མགོ་ཚུགས་ཞེ་ནའང་མི་ཆོག་པ་མེད་པར་འདོད།ད་དྲག་མི་མངོན་པར་གཏོང་མཁན་ནི།སྐད་གསར་ཐེངས་གསུམ་པ་བྱེད་མཁན་དག་གོ།།